als_Latn dik_Latn sag_Latn
Bursat e EVN-së, trefishohet numri i studentëve të elektroteknikësPublikuar 5 months ago në Alsat-M
Trefishohet numri i studentëve në drejtimet energjetike në fakultetet elektroteknike në vend. Sipas prorektorëve për mësim, bursat dhe puna praktike që EVN – Maqedoni i ofron studentëve në drejtimet energjetike, kanë qenë motivi kryesorë që studentët të studiojnë pikërisht shkencat teknike. Në këtë moment gjimnazistët më të mirë regjistrohen në drejtimet energjetike të fakulteteve elektroteknike në Shkup, Manastir dhe Tetovë.
“Ne i mundësojmë që përmes bursave për studentët tanë dhe përmes punës praktike mentorët që punojnë me studentët tanë t’i përzgjedhin më të mirët, ata që mendojnë se më së shumti i përshtaten kompanisë së tyre”, tha Hristina Spasovska, prodekane, fakulteti për elektroteknikë dhe teknologji informatike.
“Kjo kompani është një shembull i mirë se si duhet me sukses të zhvillohet bashkëpunimi mes arsimit të lartë dhe ekonomisë”, tha Jovanka Tuteska, prorektore për shkencë në Universitetin e Manastirit.
Kompania në radhët e saj ka edhe katër student që kanë pengesa ose aftësi të kufizuara.
“EVN është kompania e parë e cila pranoi sfidën që në radhët e saj të pranoj në praktikë studentë me aftësi të kufizuara”, deklaroi Lidija Damçevska – USAID.
Njeriu i parë i kompanisë shprehet se gjithmonë do t’i mbështesin të rinjtë që duan të mësojnë.
“Kënaqësia juaj është matëse dhe apel për gjeneratat e ardhshme që presin mundësitë të cilat i ofron EVN- Maqedoni. Disa prej jush do të bëhen liderë ndërsa disa ekspertë në sferën e tyre. Ju dëshiroj çdo të mirë dhe shpresoj se sërish do të takohemi, si kolegë në kuadër të EVN-së”, u shpreh Verner Hengst – EVN – Maqedoni.
Studentët që janë treguar si më të zellshëm derisa kanë qenë në praktikë tanimë janë punësuar në EVN Maqedoni. Nga ana tjetër një pjesë e tyre sot mësuan se do të bëhen pjesë e ndërmarrjes në të cilën kanë ndjekur praktikën.
“Përmes rrotacionit në të gjithë sektorët gjë që është përparësi e këtij programi, më është mundësuar një njohje gjithëpërfshirëse me kompaninë dhe përballje me sfida të reja”, tha Vjosa Selimi – praktikante, tani e punësuar në EVN.
“EVN është kompania e cila mundohet t’i angazhojë kuadrot e reja, t’u ofrojë mundësi që të dëshmohen dhe të punojnë para se të diplomojnë. Prandaj, mundohuni përsosni diturinë tuaj sepse me të vërtetë do t’u paguhet”, tha Aleksandra Arsovska, praktikante, tani e punësuar në EVN.
Ndryshe, deri tani në praktikë në EVN- Maqedonia kanë qenë 260 studentë, 5 prej tyre janë të punësuar. Kompania vazhdoi mbështetjen për 9 studentë të rinj që i përmbushën kushtet për ruajtjen e bursës. Një pjesë e praktikantëve morën edhe shpërblimet për punimet e tyre. Verica Pavllovska Mileva
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn